খেলা ॥ নভেম্বর ১৪, ২০১৭ ॥ ই-মেইলে পাঠান ॥ সেভ ॥ ডাউনলোড ॥ প্রিন্ট
অনলাইন ডেস্ক ॥ অনূর্ধ্ব-১৯ এশিয়া কাপের ম্যাচে জয়ের ধারা অব্যাহত রেখেছে বাংলাদেশ। আজ মঙ্গলবার শক্তিশালী ভারতকে ৮ উইকেটের বড় ব্যবধানে পরাজিত করেছে টাইগার যুবারা। এই পরাজয়ের ফলে ভারত যুব এশিয়া কাপ ক্রিকেট থেকে বিদায় নিতে হয়েছে।
মালয়েশিয়ার কুয়ালালামপুরের রয়্যাল সেলানগর ক্লাব মাঠে বৃষ্টির কারণে ৩২ ওভারে নেমে আসা ম্যাচে আগে ব্যাটিংয়ে নেমে ৮ উইকেট হারিয়ে ১৮৭ রানের চ্যালেঞ্জিং সংগ্রহ গড়ে ভারত অনূর্ধ্ব-১৯ দল। জবাবে ব্যাটিংয়ে নেমে ২৪ বল ও ৮ উইকেট হাতে রেখেই জয়ের বন্দরে পৌঁছে যায় বাংলাদেশ।
বাংলাদেশ যুব দলের হয়ে ৭৭ বলে সর্বোচ্চ ৮১ রানের অপরাজিত ইনিংস খেলেন পিনাক ঘোষ। নাঈম শেখ ৪৪ বলে করেন ৩৮ রান। আক্রমণাত্মক ব্যাটিংয়ে ৩২ বলে ৪৮ রান করেন আগের ম্যাচে মালয়েশিয়ার বিপক্ষে দুর্দান্ত সেঞ্চুরি করা হৃদয়।
বাংলাদেশের হয়ে রবিউল সর্বোচ্চ তিনটি উইকেট নেন। দুটি করে উইকেট নেন আফিফ ও নাঈম।
প্রথম ম্যাচে নেপালের বিপক্ষে কঠিন চ্যালেঞ্জের মুখে পড়া বাংলাদেশ রোমাঞ্চকর লড়াই শেষে ২ উইকেটের জয় পায়। আগের ম্যাচে মালয়েশিয়ার বিপক্ষে সাইফদের জয়টি ২৬২ রানের বড় ব্যবধানের।
টস জিতে ভারতকে ব্যাটিং করতে পাঠায় বাংলাদেশ। ৩২ ওভারে ভারতীয় যুবারা ৮ উইকেটে তোলে ১৮৭ রান। ভারত অনূর্ধ্ব-১৯ দলের হয়ে সালমান খান ৩৮ বলে ৩৯, দর্শন ১৩ এবং শিবা করেন ১৭ রান।
৫.৮৪ রানরেটে স্কোরটা যথেষ্ট চ্যালেঞ্জিংই বলতে হবে। কিন্তু এই চ্যালেঞ্জে উতরে যেতে যে উন্মুখ ছিলেন বাংলাদেশ। গত মাসে দেশের মাঠে আফগানিস্তান-ধাক্কা সামলে বাংলাদেশ অনূর্ধ্ব-১৯ দল যে আবারও ছন্দ ফিরে পাচ্ছে, সেটি বোঝা গেল গ্রুপ পর্বে টানা তিন জয়ে। পরশু প্রথম সেমিফাইনালে বাংলাদেশের প্রতিপক্ষ পাকিস্তান। গত ডিসেম্বরে সর্বশেষ যুব এশিয়া কাপে বাংলাদেশ বিদায় নিয়েছিল সেমিফাইনালে শ্রীলঙ্কার কাছে হেরে। এবার এই ধাপটা পেরোতে পারলে ১৯ নবেম্বর শিরোপার লড়াইয়ে নামতে পারবেন বাংলাদেশ অনূর্ধ্ব-১৯ দল ।
# ক্রিকেট # বাংলাদেশ # ভারত
জয়ের জন্য রংপুরের প্রয়োজন ১৫৯ রান
খুলনাকে শীর্ষে তুললেন মাহমুদউল্লাহ